ຜູ້ລົງຄະແນນສຽງໃນ 5 ລັດ ຈະປ່ອນບັດ ໃນການເລືອກຕັ້ງຂັ້ນຕົ້ນ ເພື່ອເລືອກເອົາຜູ້ຕາງໜ້າຂອງພັກ
ລັດ ເນວາດາ ມີ 6 ຄະແນນສຽງທີ່ລົງໂດຍຜູ້ແທນລັດ ຈາກ 270 ຄະແນນສຽງ ທີ່ຕ້ອງການ ເພື່ອຊະນະການເປັນປະທານາທິບໍດີ.
ຫ້າລັດໃນ ສະຫະລັດ ຈະຈັດການເລືອກຕັ້ງຂັ້ນຕົ້ນໃນວັນອັງຄານມື້ນີ້, ດ້ວຍສະມາຊິກພັກຣີພັບບລີກັນຄົນນຶ່ງ ທີ່ຕໍ່ສູ້ເພື່ອບ່ອນນັ່ງໃນສະພາສູງຕາງໜ້າໃຫ້ລັດ ແຄນຊັສ ແມ່ນລວມຢູ່ໃນການແຂ່ງຂັນທີ່ສຳຄັນຕ່າງໆນັ້ນ ຜູ້ລົງແຂ່ງຂັນລວມທັງໝົດ 11 ຄົນແມ່ນຈະລົງແຂ່ງຂັນເພື່ອໂອກາດທີ່ຈະໄດ້ມີຊື່ຢູ່ໃນບັດລົງຄະແນນສຽງການເລືອກຕັ້ງທົ່ວໄປຂອງເດືອນພະຈິກນີ້ ໃນຂະນະທີ່ບັນດາຜູ້ລົງຄະແນນສຽງຈະທຳການເລືອກຂອງເຂົາເຈົ້າ ເພື່ອຕື່ມຕຳແໜ່ງທີ່ຫວ່າງຂອງສະມາຊິກສະພາສູງສັງກັດພັກຣີພັບບລີກັນ ທ່ານ ແພັດ ໂຣເບີດສ໌ ທີ່ໄດ້ອອກບຳນານໄປແລ້ວນັ້ນ ທ່ານ ໂຣເບີດສ໌ ໄດ້ຮັບຮອງສະມາຊິກສະພາຕໍ່າທ່ານ ໂຣເຈີ ມາຊອລ, ຜູ້ທີ່ຍັງໄດ້ຮັບການໜູນຫຼັງໂດຍຜູ້ນຳພັກຣີພັບບລີກັນຄົນອື່ນໆ ອະດີດຫົວໜ້າການ ເລືອກຕັ້ງຂອງລັດ ແຄຊັສທ່ານ ຄຣິສ ໂຄແບັກ ແລະ ຜູ້ກໍ່ຕັ້ງບໍລິສັດລະບົບ ທໍ່ນໍ້າ ແລະ ແກັສໃນບ້ານ ທ່ານ ບອບ ຮາມິລຕັນ ແມ່ນຜູ້ແຂ່ງຂັນທີ່ຢູ່ໃນລະດັບສູງອີກຄົນນຶ່ງ ທ່ານ ໂຄແບັກ ໄດ້ຜ່າຍແພ້ໃນການແຂ່ງຂັນເພື່ອເປັນຜູ້ປົກ ຄອງລັດ ແຄນຊັສ ໃນປີ 2018 ຄັ້ງສຸດທ້າຍທີ່ຜູ້ລົງແຂ່ງຂັນເອົາຕຳແໜ່ງສັງກັດພັກຣີພັບບລີກັນ ໄດ້ຜ່າຍແພ້ໃນການເລືອກຕັ້ງສຳ ລັບບ່ອນນັ່ງໃນສະພາສູງ ເພື່ອເປັນຕົວແທນໃຫ້ລັດ ແຄນຊັສ ແມ່ນປີ 1932 ສະມາຊິກພັກຣີີພັບບລີກັນຜູ້ທີ່ໄດ້ຊະນະໃນວັນອັງຄານມື້ນີ້ ມີຄວາມເປັນໄປໄດ້ວ່າ ຈະເປັນຕົວເຕັງໃນເດືອນພະຈິກນີ້, ແຕ່ຜູ້ລົງແຂ່ງຂັນສັງກັດພັກເດໂມແຄຣັດ ທ່ານນາງ ບາບາຣາ ບອລລີເອີ ໄດ້ລະດົມເງິນໄດ້ຫຼາຍກວ່າ ສະມາຊິກພັກຣີພັບບລີກັນຄົນໃດໆ ແລະ ພັກຂອງທ່ານນາງແມ່ນກຳລັງທຳການຜັກດັນເພື່ອ ໄດ້ໃຫ້ຮັບສຽງສ່ວນຫຼາຍໃນສະພາສູງ ໃນການມຸ່ງໜ້າສູ້ວັນເລືອກຕັ້ງໃນເດືອນພະຈິກນັ້ນ, ສະມາຊິກຣີພັບບລີກັນ ຖືຄວາມໄດ້ປຽບໃນສະພາສູງ 53 ຕໍ່ 47 ສຽງ, ໃນຂະນະທີ່ພັກເດໂມແຄຣັດມີ ຄະແນນສຽງສ່ວນຫຼາຍໃນສະພາຕໍ່າ ໃນສະພາຕໍ່ານັ້ນ, ມັນມີການເລືອກຕັ້ງຂັ້ນຕົ້ນຂອງພັກຣີພັບບລີກັນໃນວັນອັງຄານມື້ນີ້ ສຳລັບສະ ພານິຕິບັນຍັດເຂດທີສອງໃນລັດ ແຄນຊັສ ດ້ວຍສະມາຊິກສະພາຕໍ່າຄົນປັດຈຸບັນ ທ່ານ ສຕີຟ ວັດກິນສ ຈະຕໍ່ສູ້ໃນການທ້າຊິງເອົາຕຳແໜ່ງຈາກ ເຈົ້າໜ້າທີ່ການເງິນຂອງລັດທ່ານ ເຈກ ລາເທີເນີ ທ່ານ ລາເທີເນີ ໄດ້ກ່າວ ກ່ຽວກັບ ຂໍ້ກ່າວຫາການລົງຄະແນນສຽງທີ່ມີຄວາມຜິດທາງອາຍາຕໍ່ທ່ານ ວັດກິນສ, ເຊິ່ງທ່ານ ວັດກິນສ໌ ໄດ້ປະຕິເສດ, ເຮັດໃຫ້ທ່ານມີຄວາມສ່ຽງທີ່ຈະສູນເສຍບ່ອນນັ່ງໃຫ້ພັກເດໂມແຄຣັດໃນເດືອນພະຈິກນີ້ ທ່ານ ວັດກິນສ໌ ໄດ້ໂຄສະນາຫາສຽງດັ່ງກັບນັກອານຸລັກນິຍົມທີ່ເດັດດ່ຽວ ຜູ້ທີ່ໄດ້ຮັບ ການໜູນຫຼັງຈາກປະທານາທິບໍດີ ດໍໂນລ ທຣຳ ໃນລັດ ມິຊິແກັນ, ຈຸດເພັ່ງເລັງຂອງວັນອັງຄານມື້ນີ້ຈະເປັນສະພານິຕິບັນຍັດ ເຂດທີ 13, ບ່ອນທີ່ສະມາຊິກສະພາຍິງທ່ານນາງ ຣາຊີດາ ຕະລາອິບ ແມ່ນກຳລັງປະເຊີນກັບການທ້າຊິງເອົາຕຳແໜ່ງ ໃນການເລືອກຕັ້ງຂັ້ນຕົ້ນຂອງພັກເດໂມ ແຄຣັດ ຈາກປະທານສະພາເມືອງ ດີທຣອຍດ໌ ທ່ານນາງ ເບຣັນດາ ໂຈນສ໌